‘થોડા સમય પહેલાં નહોતા ઓળખતાં, પણ હવે તો ઓળખીએ છીએ ને? અને આમેય તમે મારા પર વિશ્વાસ રાખીને મારી સાથે ચેટિંગ કરો છો એટલે મારાથી તમારો વિશ્વાસઘાત કેવી રીતે થાય? આઈ સ્વેર યાર, હું ફ્લર્ટિંગ નથી કરતો, સાચું કહું છું!’ ગુલાલને મલ્હારના મેસેજમાંથી સચ્ચાઈની સુગંધ આવી રહી હતી. એને આ નવા ફ્રેન્ડ સાથે ચેટિંગ કરવાની મજા પડી રહી હતી. એણે મજાકમાં કહ્યું, ‘ઓ.કે, તમેં કીધું અને મેં માની લીધું. આમ નાના છોકરા જેમ રડવા શું બેઠા છો?’